proxectonos/corpus_dominio_legal_administrativo_tmp huggingface dataset:
CORRECCIÓN de erros.-Resolución do 28 de febreiro de 2007, da Secretaría Xeral de Política Lingüística, pola que se anuncia a adxudicación de dez bolsas de colaboración en proxectos de investigación que se desenvolven no Centro Ramón Piñeiro para a Investigación en Humanidades, convocada por Resolución do 12 de decembro de 2007 (Diario Oficial de Galicia número 242, do 19 de decembro).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/03/2007

Adverdido erro na citada Resolución do 28 de febreiro de 2007, publicada no DOG nº 48, do xoves 8 de marzo de 2007, cómpre facer a seguinte corrección:
Na páxina 3.593, no título da resolución, onde di: «... convocada por Resolución do 12 de decembro de 2007 (Diario Oficial de Galicia número 242, do 19 de decembro)», debe dicir: «... convocada por Resolución do 12 de decembro de 2006 (Diario Oficial de Galicia número 242, do 19 de decembro)».
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
RESOLUCIÓN do 5 de marzo de 2007 sobre delegación de competencias no director xeral do Instituto Galego da Vivenda e Solo.
INSTITUTO GALEGO DA VIVENDA E SOLO — III. OUTRAS DISPOSICIÓNS — 14/03/2007

O artigo 52 do Decreto 199/2002, do 6 de xuño, establece, na redacción resultante do Decreto 233/2004, do 23 de setembro, que o modificou e integrou o Decreto 35/2004, do 6 de febreiro, polo que se regulaban as subvencións no marco do programa bolsa de vivenda en alugueiro do Instituto Galego da Vivenda e Solo (IGVS), prevía que pola inclusión da vivenda na bolsa de alugueiro o IGVS concederíalle ao arrendador, con cargo a fondos da comunidade autónoma, entre outros beneficios, un servizo gratuito de defensa xurídica para a reclamación de rendas vencidas e non pagadas. Este servizo veuse prestando e seguirase a prestar para todos os arrendadores incluídos no programa da bolsa de vivenda en alugueiro que así o solicitaron.
O artigo 52 citado establece, para estes efectos, que os arrendadores se comprometen a outorgar os poderes de representación oportunos para a súa defensa xurídica por avogado e procurador, designados polo Instituto Galego da Vivenda e Solo.
Ao mesmo tempo, e dado que o IGVS debe apoderar os profesionais que han asumir a defensa dos arrendadores, e para unha maior axilidade na tramitación, cómpre delegar a dita competencia, que corresponde á presidenta do IGVS por ter a súa representación oficial, no director xeral do dito organismo autónomo.
Na súa virtude, facendo uso das facultades que me conceden os artigos 10 e 11 c) da Lei 3/1988, do 27 de abril, de creación do IGVS, e o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e demais disposicións de xeral aplicación,
DISPOÑO:
Primeiro.-Delégase no director xeral do Instituto Galego da Vivenda e Solo a competencia para representar ao IGVS no outorgamento das escrituras de apoderamento a avogados e/ou procuradores, precisas para o exercicio das accións que teñan por obxecto a reclamación das rendas vencidas e impagadas polos respectivos arrendatarios aos arrendadores acollidos ao programa de bolsa de vivenda en aluguer, no marco do disposto polo artigo 52 do Decreto 199/2002, do 6 de xuño, na súa redacción dada polo Decreto 233/2004, do 23 de setembro.
Segundo.-As escrituras de apoderamento que se asinen facendo uso desta delegación farán constar expresamente esta circunstancia.
Terceiro.-Esta delegación efectúase sen prexuízo de que a presidenta do IGVS poida reasumir en calquera momento a competencia delegada.
Santiago de Compostela, 5 de marzo de 2007.
Teresa Táboas Veleiro
Presidenta do Instituto Galego da Vivenda e Solo
SERVIZO GALEGO DE PROMOCIÓN DA IGUALDADE DO HOME
E DA MULLER
ORDE do 7 de marzo de 2007 pola que se aproba a política de xestión da seguridade da información da Consellería do Medio Rural, do Fondo Galego de Garantía Agraria e demais entidades dependentes daquela.
CONSELLERÍA DO MEDIO RURAL — III. OUTRAS DISPOSICIÓNS — 14/03/2007

O Regulamento (CE) 885/2006 da Comisión, do 21 de xuño de 2006, polo que se establecen as disposicións de aplicación do Regulamento (CE) 1290/2005 do Consello, no que se refire á autorización dos organismos pagadores e outros órganos e á liquidación de contas do FEAGA e do FEADER, establece a obriga de basear a seguridade dos sistemas de información e comunicación empregados na xestión dos fondos agrarios europeos, nunha norma aceptada internacionalmente, de entre tres propostas pola comisión.
A Consellería do Medio Rural, como órgano competente na xestión dos fondos agrarios europeos, coa intervención do Fogga na súa condición de organismo pagador, adoptou a norma ISO/IEC 17799 (Código de prácticas para a xestión da seguridade da información), como estándar de seguridade dos seus sistemas de información e comunicación, mediante a Orde do 4 de xullo de 2005 (DOG nº 143, do 27 de xullo).
De acordo cos preceptos da norma adoptada defínese a política de seguridade da información e comunicación da Consellería do Medio Rural, que precisa da colaboración de todo o persoal ao servizo da consellería, desde os órganos directivos ata os usuarios finais dos sistemas de información.
Polo anterior, no uso das facultades que me confire o artigo 34 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.
1. Aprobar o documento en que se define a Política de Xestión da Seguridade da Información da Consellería do Medio Rural.
2. Dispoñer, para o seu coñecemento por todo o persoal da consellaría co obxecto do seu obrigado cumprimento, a súa publicación na intranet da Consellaría do Medio Rural.
3. Publicar na páxina web da Consellería do Medio Rural (
http://mediorural.xunta.es/
), un documento básico dos compromisos contidos nesta política que asume a consellería, para o seu xeral coñecemento.
Disposicións derradeiras
Primeira.-Facúltase o secretario xeral e o director do Fogga, no ámbito das súas competencias, para ditar as instrucións necesarias para a aplicación e desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de marzo de 2007.
Alfredo Suárez Canal
Conselleiro do Medio Rural
CORRECCIÓN de erros.-Orde do 28 de febreiro de 2007 pola que se regula o módulo profesional de formación en centros de traballo de formación inicial, para o alumnado matriculado en centros educativos da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 09/03/2007

Advertido erro, na devantida orde, publicada no DOG nº 48, do xoves 8 de marzo de 2007, cómpre facer a oportuna corrección:
Na páxina 3.583 despois da táboa, Horas do ciclo formativo, hai que engadir o seguinte:
«* Curso seguinte ou seguintes».
CORRECCIÓN de erros.-Orde do 14 de febreiro de 2007 pola que se modifica a Orde do 13 de decembro de 1999 pola que se regula a xestión e o pagamento da taxa fiscal sobre o xogo realizado a través de máquinas de xogo tipo A especial, B, ou C.
CONSELLERÍA DE ECONOMÍA E FACENDA — I. DISPOSICIÓNS XERAIS — 13/03/2007

Advertidos erros na citada orde, publicada no DOG nº 42, do 28 de febreiro de 2007, é necesario efectuar as seguintes rectificacións:
-Na páxina 2.948, na marxe esquerda no segundo parágrafo, onde di: «Xa a Lei 14/1996, do 30 de decembro, de cesión de tributos do Estado ás comunidades autónomas e de medidas fiscais complementarias, establecía no seu artigo 13.6º...», debe dicir: «Xa a Lei 14/1996, do 30 de decembro, de cesión de tributos do Estado ás comunidades autónomas e de medidas fiscais complementarias, establecía no seu artigo 13.sexto...».
-Na páxina 2.957, o anexo II debe quedar como segue:
No adhesivo figurará:
a) O ano que corresponda ao período impositivo.
b) O número de autorización de explotación.
c) O número de autorización ou código da empresa operadora.
d) O NIF da empresa operadora.
e) O tipo de máquina a que corresponde: tipo A especial, B ou tipo C.
f) O número de xogadores.
ORDE do 8 de marzo de 2007 pola que se modifica a do 2 de maio de 2000 pola que se crean os polígonos de viveiros Cariño A e Ferrol D e se declaran como zona de interese especial de cultivos mariños.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 23/03/2007

A Orde do 2 de maio de 2000 pola que se crean os polígonos de viveiros Cariño A e Ferrol D e se declaran como zona de interese especial de cultivos mariños, publicada no Diario Oficial de Galicia nº 106, do 1 de xuño de 2000, establece nos seus anexos as coordenadas dos vértices e a situación das cuadrículas.
Ante a discrepancia observada entre a situación xeográfica dos vértices dos polígonos de viveiros flotantes Cariño A e Ferrol D e as coordenadas vértices e situación das cuadrículas dos anexos da orde, en uso das facultades que me foron conferidas,
DISPOÑO:
Artigo único.-Modifícanse os anexos I e II da Orde do 2 de maio de 2000 pola que se crean os polígonos de viveiros e se declaran como zona de interese especial de cultivos mariños, nos seguintes puntos:
ANEXO I
1º No referido ás coordenadas vértices do polígono Cariño A, que pasan a ter a seguinte situación:
Coordenadas vértices:
A 43º 45'.3750 N 7º 51'.6400 W.
B 43º 45'.3600 N 7º 51'.4800 W.
C 43º 45'.0350 N 7º 51'.5250 W.
D 43º 45'.0500 N 7º 51'.6850 W.
Coordenadas obtidas da carta nº 931 , do Instituto Hidrográfico da Mariña ( Cádiz).
2º No tocante á situación das cuadrículas, dentro do polígono de cultivo Cariño A, que quedarán tal e como se indica:
Situación das cuadrículas:
Distancia entre puntos 100 m.
ANEXO II
1º No referido ás coordenadas vértices do polígono Ferrol D, que pasan a ter a seguinte situación:
Coordenadas vértices:
A 43º 25'.8000 N 8º 16'.5750 W.
B 43º 25'.6000 N 8º 16'.1450 W.
C 43º 25'.4650 N 8º 16'.2700 W.
D 43º 25'.6650 N 8º 16'.7000 W.
Coordenadas obtidas da carta nº 412A , do Instituto Hidrográfico da Mariña ( Cádiz).
2º No tocante á situación das cuadrículas, dentro do polígono de cultivo Ferrol D, que quedarán tal e como se indica:
Situación das cuadrículas:
Distancia entre puntos 100 m.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de marzo de 2007.
María Carmen Gallego Calvar
Conselleira de Pesca e Asuntos Marítimos
ORDE do 7 de marzo de 2007 pola que se declara a alienabilidade do inmoble situado na antiga estrada de Ourense a Pontevedra (N-541) á altura do parque municipal do Carballiño, desafectado polo Decreto 22/2007, do 22 de febreiro.
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/03/2007

A titularidade corresponde á comunidade autónoma en virtude do Real decreto 3317/1982, do 24 de xullo, modificado polo Real decreto 2708/1983, sobre transferencias de funcións e servizos da Administración do Estado á comunidade autónoma en materia de estradas.
Unha vez obtida a súa inscrición no correspondente rexistro da propiedade a nome da Comunidade Autónoma de Galicia, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
En virtude do anteriormente exposto, por proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade do inmoble que se describe a seguir:
Soar de 1.758 m de superficie, segundo a actual medición do catastro, no punto quilométrico 29,500 da estrada N-541, hoxe avda. Parque do Concello do Carballiño (Ourense), que estrema polo norte, parque público; sur, estrada; leste, Valentín Pérez Pinal; e oeste, parque público.
Sobre o devandito predio construiuse un edificio de planta baixa xunto con tres alpendres de 104 m.
Inscrita no Rexistro da Propiedade do Carballiño no tomo 517, libro 164, folio 129, predio nº 22112, inscrición 1ª.
Santiago de Compostela, 7 de marzo de 2007.
P.D. (Orde 18-9-2006)
Mª Inmaculada Viña Carregal
Secretaria xeral e do Patrimonio
da Consellería de Economía e Facenda
CORRECCIÓN de erros.-Decreto 19/2007, do 1 de marzo, polo que nomea director xeral de Recursos Mariños a Antonio García Elorriaga.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 09/03/2007

Advertido erro na publicación do dito decreto, publicado no Diario Oficial de Galicia número 44, do venres 2 de marzo, cómpre facer a seguinte corrección.
Na páxina 3.124, onde di: «...por proposta da conselleira de Pesca e Asuntos Mariños...», debe dicir: «...por proposta da conselleira de Pesca e Asuntos Marítimos...».
DECRETO 26/2007, do 8 de marzo, polo que se dispón que cese Xosé Anxo Carreira Montes como delegado provincial de Lugo.
CONSELLERÍA DE VIVENDA E SOLO — II. AUTORIDADES E PERSOAL — 09/03/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Vivenda e Solo e logo de deliberación do Consello da Xunta de Galicia, na súa reunión do día oito de marzo de dous mil sete,
DISPOÑO:
Que cese, por petición propia, Xosé Anxo Carreira Montes como delegado provincial de Lugo da Consellería de Vivenda e Solo, agradecéndolle os servizos prestados.
Santiago de Compostela, oito de marzo de dous mil sete.
Emilio Pérez Touriño
Presidente
Teresa Táboas Veleiro
Conselleira de Vivenda e Solo
DECRETO 27/2007, do 8 de marzo, polo que se nomea delegado provincial de Lugo a Cosme Eladio Pombo Rodríguez.
CONSELLERÍA DE VIVENDA E SOLO — II. AUTORIDADES E PERSOAL — 09/03/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Vivenda e Solo e logo de deli
beración do Consello da Xunta de Galicia, na súa reunión do día oito de marzo de dous mil sete,
Nomeo delegado provincial de Lugo da Consellería de Vivenda e Solo a Cosme Eladio Pombo Rodríguez.
Santiago de Compostela, oito de marzo de dous mil sete.
Emilio Pérez Touriño
Presidente
Teresa Táboas Veleiro
Conselleira de Vivenda e Solo
CORRECCIÓN de erros.-Resolución do 19 de xaneiro de 2007 pola que se ordena a publicación do acordo do Consello da Xunta de Galicia do 18 de xaneiro de 2007 polo que se aproba a relación de postos de traballo da Consellería de Pesca e Asuntos Marítimos.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/03/2007

Advertidos erros na Resolución do 19 de xaneiro de 2007, publicada no DOG nº 32, do mércores 14 de febreiro de 2007, é necesario facer as oportunas correccións:
-Na páxina 2.016, no centro de destino «S. X. DE ESTRUTURAS PESQUEIRAS»:
* No posto «PE.C04.00.001.15770.018.- SECCIÓN DE MODERNIZACIÓN E RENOVACIÓN DA FROTA», na súa columna Corpo/Escala onde di: «XERAL», debe dicir: «XERAL/ESPECIAL».
* No posto «PE.C04.00.001.15770.021.- SECCIÓN DE EQUIPAMENTOS DA FROTA E MEDIDAS SOCIAIS», na súa columna Corpo/Escala onde di: «XERAL», debe dicir: «XERAL/ESPECIAL».
* No posto «PE.C04.00.001.15770.031.- SECCIÓN DE INDUSTRIAS DOS PRODUTOS DO MAR», na súa columna Corpo/Escala onde di: «XERAL», debe dicir: «XERAL/ESPECIAL».
* No posto «PE.C04.00.001.15770.087.- SECCIÓN ADMINISTRATIVA», na súa columna Corpo/Escala onde di: «XERAL», debe dicir: «XERAL/ESPECIAL».
-Na páxina 2.017, no centro de destino «DELEG. TERRITORIAL A CORUÑA»:
* No posto «PE.C99.10.000.15001.048», na súa columna Denominación onde di: «SERVIZO DE ESTRUTURAS E MERCADOS DA PESCA», debe dicir: «SERVIZO DE ESTRUTURAS PESQUEIRAS».
-Na páxina 2.023, no centro de destino «DELEG. TERRITORIAL LUGO (CELEIRO)»:
* No posto «PE.C99.10.000.27650.070», na súa columna Denominación onde di: «SERVIZO DE ESTRUTURAS E MERCADOS DA PESCA», debe dicir: «SERVIZO DE ESTRUTURAS PESQUEIRAS».
-Na páxina 2.025, no centro de destino «DELEG. TERRITORIAL PONTEVEDRA (VIGO)»:
* No posto «PE.C99.10.000.36560.073», na súa columna Denominación onde di: «SERVIZO DE ESTRUTURAS E MERCADOS DA PESCA», debe dicir: «SERVIZO DE ESTRUTURAS PESQUEIRAS».
* No posto «PE.C99.10.000.36560.090.- SECCIÓN ACUICULTURA», na súa columna Corpo/Escala onde di «XERAL», debe dicir: «XERAL/ESPECIAL».
* No posto «PE.C99.10.000.36560.093.- SECCIÓN DE PESCA», na súa columna Corpo/Escala onde di: «XERAL», debe dicir: «XERAL/ESPECIAL».
ORDE do 16 de febreiro de 2007 pola que se exclúe do catálogo de montes de utilidade pública da provincia de Lugo o monte Fraga de Guimarás, no concello de Muras.
CONSELLERÍA DO MEDIO RURAL — III. OUTRAS DISPOSICIÓNS — 12/03/2007

De conformidade co establecido no artigo 16 e concordantes da Lei 43/2003, do 21 de novembro, de montes, e no artigo 43 do Decreto 485/1062, polo que se aproba o Regulamento de montes, á vista da solicitude de descatalogación de utilidade pública do monte Fraga de Guimarás, formulada polo Concello de Muras, mediante acordo aprobado en sesión plenaria do 28 de abril de 2005 e logo de intrución do expediente de desclasificación polo órgano competente no que se acredita que o antedito monte non reúne as condicións que foron determinantes da súa inclusión, esta consellería, tendo enconta o informe-proposta da Dirección Xeral de Montes e Industrias Forestais do 1 de xullo de 2005 e de conformidade co previsto nos artigos 34 e 38 da Lei 1/1983, do 22 de febreiro, reguladora da Xunta e o seu presidente,
DISPÓN:
Artigo único.-Escluír do catálogo de montes de utilidade pública da provincia de Lugo, o monte Fraga de Guimaráns, incluído ata o momento no antedito catálogo co número 78.
Disposición derradeira
Esta orde entrará en vigor ao día seguinte o da súa publicación no Diario Oficial de Galicia e contra ela poderá interpoñerse recurso de reposición con carácter potestativo ante o conselleiro do Medio Rural, no prazo dun mes ou ben interpoñer directamente o recurso contencioso-administrativo ante Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 16 de febreiro de 2007.
Alfredo Suárez Canal
Conselleiro do Medio Rural
ORDE do 7 de marzo de 2007 pola que se modifica a do 4 de outubro de 2006 pola que se aproban as bases que rexerán a convocatoria de bolsas de formación en réxime de empresa tutelada para os titulados en ciclos formativos de acuicultura.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 12/03/2007

Con data do 24 de outubro de 2006 (DOG nº 205, do 24 de outubro) publícase a orde da Consellería de Pesca e Asuntos Marítimos do 4 de outubro de 2006 pola que se aproban as bases que rexerán a convocatoria de bolsas de formación en réxime de empresa tutelada para os titulados en ciclos formativos de acuicultura.
Dada a data de publicación e conforme o establecido na dita convocatoria, non foi posible levar a cabo o procedemento nos prazos establecidos, polo que se fai preciso modificar certos aspectos previstos na citada orde de convocatoria.
Polo exposto esta consellería
DISPÓN:
Artigo 1º
O importe global máximo que acadarán o conxunto das axudas é de vinte e oito mil setecentos setenta euros (28.770 A), repartidos nas seguintes anualidades:
-Ano 2007: vinte e catro mil euros (24.000, A).
-Ano 2008: catro mil setecentos setenta euros (4.770 A), con cargo á aplicación orzamentaria 14.04.422K.480.0 dos orzamentos xerais da Comunidade Autónoma de Galicia.
Artigo 2º
Modifícase o punto 7 da base quinta do anexo I da Orde do 4 de outubro de 2006 pola que se aproban as bases que rexerán a convocatoria de bolsas de formación en réxime de empresa tutelada para os titulados en ciclos formativos de acuicultura, quedando a redacción como segue: «A incorporación dos seleccionados á bolsa farase por rigorosa orde de puntuación ao un de marzo de 2007».
Artigo 3º
Os beneficiarios quedan obrigados ao cumprimento do establecido na orde da Consellería de Pesca e Asuntos Marítimos do 4 de outubro de 2006 pola que se aproban as bases que rexerán a convocatoria de bolsas de formación en réxime de empresa tutelada para os titulados en ciclos formativos de acuicultura, e que non son obxecto de modificación por esta orde.
Artigo 4º
Esta orde non dará lugar a nova apertura de prazo de presentación de solicitudes.
Disposición derradeira
Primeira.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de marzo de 2007.
Carmen Gallego Calvar
Conselleira de Pesca e Asuntos Marítimos
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 16 de febreiro de 2007 pola que se exclúe do catálogo de montes de utilidade pública da provincia de Lugo o monte A Gañidoira, no concello de Muras.
CONSELLERÍA DO MEDIO RURAL — III. OUTRAS DISPOSICIÓNS — 12/03/2007

De conformidade co establecido no artigo 16 e concordantes da Lei 43/2003, do 21 de novembro, de montes e no artigo 43 do Decreto 485/1962, polo que se aproba o Regulamento de montes, á vista da solicitude de descatalogación de utilidade pública do monte A Gañidoira, formulada polo Concello de Muras mediante acordo aprobado en sesión plenaria do 28 de abril de 2005 e tras a instrución polo órgano competente do expediente de desclasificación, no que se acredita que o antedito monte non reúne as condicións que foron determinantes da súa inclusión, esta consellaría, tendo en conta o informe-proposta da Dirección Xeral de Montes e Industrias Forestais do 1 de xullo de 2005 e de conformidade co previsto nos artigos 34 e 38 da Lei 1/1983, do 22 de febreiro, reguladora da Xunta e o seu presidente,
DISPÓN:
Artigo único.-Excluír do catálogo de montes de utilidade pública da provincia de Lugo, o monte A Gañidoira, incluído ata o momento no antedito catálogo co número 79.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia e contra ela poderá interpoñerse recurso de reposición con carácter potestativo ante o conselleiro de Medio Rural, no prazo dun mes, ou ben interpoñer direc
tamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 16 de febreiro de 2007.
Alfredo Suárez Canal
Conselleiro do Medio Rural
CORRECCIÓN de erros.-Orde do 19 de febreiro de 2007 pola que se convocan subvencións aos concellos de Galicia para a realización de actividades de promoción do cooperativismo.
CONSELLERÍA DE TRABALLO — III. OUTRAS DISPOSICIÓNS — 07/03/2007

Advertido erro na devandita orde, publicada no DOG nº 43, do xoves 1 de marzo de 2007, cómpre facer a oportuna corrección:
Na páxina 3.066, na columna esquerda, no artigo 8.3º, liña cuarta, onde di: «antes do 15 de novembro de 2007», debe dicir: «antes do 30 de novembro de 2007».
CORRECCIÓN de erros.-Orde do 8 de febreiro de 2007 de autorización ás oficinas de farmacia para levar o libro receitario oficial por medios informáticos.
CONSELLERÍA DE SANIDADE — I. DISPOSICIÓNS XERAIS — 08/03/2007

Advertido un erro na versión en galego no texto da citada orde, publicada no DOG nº 43, do xoves 1 de marzo de 2007, cómpre realizar a seguinte corrección:
Na páxina 3.052, segunda columna, artigo 7.2, onde di: «As incidencias que se produzan na formalización das follas informáticas destinadas ao libro receitario quedarán reflectidas no anexo II, debe anotar o farmacéutico responsable en cada ocasión, a data e a súa rúbrica», debe dicir: «As incidencias que se produzan na formalización das follas informáticas destinadas ao libro receitario quedarán reflectidas no anexo II, e o farmacéutico responsable debe anotar, en cada ocasión, a data e a súa rúbrica».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 26 de febreiro de 2007 pola que se convoca un curso sobre operadores de radar.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 08/03/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dun curso sobre operadores de radar, que deberá desenvolverse conforme as seguintes bases:
Obxectivos.
Dotar os membros dos corpos das policías locais de Galicia dos coñecementos teóricos e prácticos suficientes para o manexo dos cinemómetros, garantizando unha maior profesionalidade e preparación técnica adecuada de cara á comparecencia diante da autoridade xudicial.
Destinatarios.
O curso vai dirixido aos membros dos corpos de policía local dos concellos de Galicia.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 2 de abril de 2007, ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 986 59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 10 ao 12 de abril de 2007.
O horario será de 9.30 a 14.00 e de 15.30 a 19.00 horas os días 10 e 11; e o día 12 en horario de 9.30 a 13.30 horas, cunha duración de 20 horas lectivas.
Contido.
-Teoría do radar estático e do radar móbil.
-Técnica de medición con equipamentos estáticos e móbiles.
-Teoría da programación do equipamento.
-Teoría da fotografía co radar.
-Prácticas en vías urbanas.
Relación de admitidos.
A relación de admitidos farase pública o día 4 de abril a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando ao teléfono: 986 59 02 41.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 26 de febreiro de 2007.
Carlos Suárez-Mira Rodríguez
Director xeral da Academia Galega
de Seguridade Pública
RESOLUCIÓN do 26 de febreiro de 2007 pola que se convoca un curso de dereito administrativo policial.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 08/03/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dun curso de dereito administrativo policial, que deberá desenvolverse conforme as seguintes bases:
Obxectivos.
-Coñecer os cambios normativos que afectan as corporacións locais, en canto á súa constitución e funcionalidade.
-Dominar o dereito administrativo local, as súas fontes, e a potestade sancionadora dos órganos locais.
-Saber cales son os procedementos operativos que afectan o traballo das policías locais nos diversos eidos dunha administración local: urbanismo, establecementos, ruídos, ambiente, policía e outros.
Destinatarios.
O curso vai dirixido aos membros dos corpos de policía local da Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
40 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 27 de marzo de 2007, ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 986 59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 3 ao 24 de abril de 2007 (3, 10, 17 e 24 de abril) en horario de 10.00 a 14.00 e de 15.30 a 19.00 horas, cunha duración de 30 horas lectivas.
Contido.
I. Modificacións da Lei de bases de réxime local.
II. O procedemento sancionador. Principio non bis in idem.
III. Establecementos públicos.
IV. Contaminación acústica.
V. Dereito urbanístico.
VI. Tenza de animais.
VII. Documentos administrativos.
Relación de admitidos.
A relación de admitidos farase publica o día 29 de marzo a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando ao teléfono: 986 59 02 41.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de aproveitamento.
Ao remate do curso entregaráselles un certificado de aproveitamento a aquelas persoas que acrediten a súa participación continuada a el, e superen as correspondentes probas de coñecementos.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 26 de febreiro de 2007.
Carlos Suárez-Mira Rodríguez
Director xeral da Academia Galega
de Seguridade Pública
SERVIZO GALEGO DE PROMOCIÓN DA IGUALDADE DO HOME
E DA MULLER
DECRETO 25/2007, do 8 de febreiro, polo que se declara a utilidade pública das obras de remodelación de vial no peirao comercial do porto de Ribadeo, de clave LU-14-01-06-01, e se dispón a urxente ocupación dos bens e dereitos aos que afectan.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 08/03/2007

Con data do 19 de setembro do 2006 o presidente de Portos de Galicia resolveu aprobar o proxecto das obras de remodelación de vía no peirao comercial do porto de Ribadeo.
O citado proxecto consiste na ampliación e desdobramento da vía de acceso ao peirao comercial, o que permitirá diferenciar o tráfico portuario do tráfico urbano da cidade, e establecer tamén un control de accesos ás instalacións portuarias, o que constitúe unha exixencia da normativa comunitaria de seguridade relativa ás medidas de protección de buques e instalacións portuarias afectadas naqueles portos incluídos dentro do ámbito de aplicación do código PBIP anexo ao Convenio SOLAS.
A teor do disposto no artigo 124 da Lei 48/2003, do 26 de novembro, de réxime económico e de prestación de servizos nos portos de interese xeral, aplicable subsidiariamente en defecto de lexislación autonómica propia, a aprobación dos proxectos leva implícita a declaración de interese portuario das obras e a necesidade de ocupación dos bens e dereitos afectados por elas.
De acordo cos termos da proposta elevada pola presidencia do ente público Portos de Galicia, para a execución das obras resulta preciso efectuar a demolición dunha serie de edificios e naves situados ao oeste da vía existente na actualidade entre os que figuran catro naves correspondentes a concesións administrativas en vigor.
Os bens e dereitos en que se concreta a declaración de urxente ocupación aparecen recollidos e valorados no correspondente proxecto.
A declaración de urxencia na ocupación xustifícase en tanto que o comezo das obras da vía, que no que atinxe á normativa de acceso resultan de cumprimento obrigado consonte á normativa internacional e comunitaria sobre a materia, exixe proceder de maneira previa ao derrubo das naves.
Consonte o disposto no artigo segundo do Decreto 167/1982, do 1 de decembro, sobre asunción de transferencias en materia de portos e a súa asignación á Consellería de Ordenación do Territorio e Obras Públicas, (actual Consellería de Política Terrritorial, Obras Públicas e Transportes), a competencia para a declaración de urxente ocupación correspóndelle ao Consello da Xunta de Galicia.
En virtude do exposto, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia
na súa reunión do día oito de febreiro de dous mil sete,
DISPOÑO:
Artigo único.-Declarar a utilidade pública das obras de remodelación da vía no peirao comercial do porto de Ribadeo, de clave LU-14-01-06-01, e dispoñer a urxente ocupación dos bens e dereitos aos que afectan.
Santiago de Compostela, oito de febreiro de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
CORRECCIÓN de erros.-Orde do 21 de febreiro de 2007 pola que se convocan axudas aos centros, departamentos, institutos ou órganos individuais ou colexiados das universidades galegas para a organización de congresos, simposios, xornadas e similares que favorezan a produción, divulgación e intercambio do coñecemento científico, así como a proxección da actividade de investigación universitaria, tanto no ámbito local como no nacional e internacional.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/03/2007

Advertida a non inclusión do anexo I na publicación da citada orde publicada no Diario Oficial de Galicia nº 43, do xoves 1 de marzo de 2007, cómpre facer a súa publicación.
RESOLUCIÓN do 1 de marzo de 2007, da Dirección Xeral de Formación Profesional e Ensinanzas Especiais, pola que se procede a nomear e facer pública a composición do tribunal que deberá xulgar as probas de acceso a ciclos formativos de grao superior de formación profesional específica para militares profesionais de tropa e mariñeiría da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/03/2007

Mediante a Resolución do 20 de febreiro de 2007, da Dirección Xeral de Formación Profesional e Ensinanzas Especiais, acórdase a celebración dunha convocatoria especial de probas de acceso a ciclos formativos de formación profesional específica para militares profesionais de tropa e mariñeiría da Comunidade Autónoma de Galicia.
Segundo a autorización establecida no artigo 6.2º da Orde do 1 de abril de 2002 pola que se regulan as probas de acceso aos ciclos formativos de formación profesional específica, esta dirección xeral
RESOLVE:
Facer pública a composición do tribunal único que deberá xulgar as probas de acceso a ciclos formativos de grao superior de formación profesional específica para militares profesionais de tropa e mariñeiría da Comunidade Autónoma de Galicia, para o curso 2007-2008, que figuran no anexo desta resolución.
Este tribunal terá dereito a percibir as indemnizacións que lle corresponden á categoría terceira, segundo o Decreto 144/2001, do 7 de xuño, sobre indemnizacións por razóns de servizo ao persoal con destino na Administración autonómica de Galicia.
Santiago de Compostela, 1 de marzo de 2007.
Antonio Vázquez Vázquez
Director xeral de Formación Profesional
e Ensinanzas Especiais
ANEXO
Presidente: Jesús Álvarez Marcote, inspector de Educación.
Vogais:
Xesús Cociña Souto, profesor de ensino secundario.
Elva Boullosa Moure, profesora de ensino secundario.
Rosa Mª Amado Lorenzo, profesora de ensino secundario.
Pilar Peñas Boleas, profesora de ensino secundario.
Francisco Javier Boado Rial, profesor de ensino secundario.
Begoña Potí Vázquez, profesora de ensino secundario.
Luis M. Villaverde López, profesor de ensino secundario.
Antonio Lago Dacosta, profesor de ensino secundario.
David Rodríguez Miguéns, profesor de ensino secundario.
Nuria Veiga Quicler, profesora de ensino secundario.
Isabel Otero García, profesora de ensino secundario.
Suplentes:
Presidente: Alfonso González González, inspector de Educación.
Vogais:
Serafín Vázquez Álvarez, profesor de ensino secundario.
Rosa Fernández Rodríguez, profesora de ensino secundario.
Juan Carlos Varela Vázquez, inspector de Educación.
Dolores Carballo Davila, profesora de ensino secundario.
Antonio Lago Sánchez, profesor de ensino secundario.
Carmen García Rodríguez, inspectora de Educación.
José Mª Orbaneja Orjales, profesor de ensino secundario.
Belisario Sánchez Meiriño, profesor de ensino secundario.
Pío Novo Álvarez, profesor de ensino secundario.
Mª Esperanza Vázquez Iglesias, profesora de ensino secundario.
José Antonio Rodríguez Fernández, profesor de ensino secundario.
ORDE do 26 de febreiro de 2007 pola que se designa suplente da secretaria do Xurado de Expropiación de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 13/03/2007

A Lei 9/2002, do 30 de decembro, de ordenación urbanística e protección do medio rural de Galicia, prevé no seu artigo 232 a creación do Xurado de Expropiación de Galicia como órgano colexiado permanente da nosa comunidade autónoma especializado nos procedementos para a fixación do prezo xusto na expropiación forzosa, cando a Administración expropiante sexa a comunidade autónoma ou as entidades locais do seu ámbito territorial.
O referido precepto dispón, entre outros extremos, a composición do xurado, desenvolvido polo Regulamento de organización e funcionamento do Xurado de Expropiación de Galicia, aprobado mediante o Decreto 223/2005, do 16 de xuño.
O artigo 4.3º do referido regulamento dispón que actuará como secretario do xurado un funcionario da Xunta de Galicia pertencente ao corpo superior de Administración da Xunta de Galicia, designado pola consellería competente en materia de urbanismo e ordenación do territorio que, así mesmo, designará un suplente.
Mediante orde desta consellería do 30 de marzo de 2006 resolveuse a convocatoria para a provisión do posto de secretario do devandito órgano.
Cómpre, pois, agora, proceder ao nomeamento do suplente segundo o previsto no precepto antes mencionado.
Polo exposto,
DISPOÑO:
Designar como suplente do secretario ou secretaria do Xurado de Expropiación de Galicia o funcionario ou funcionaria que ocupe a xefatura da súa Sección Xurídica.
Santiago de Compostela, 26 de febreiro de 2007.
María José Caride Estévez
Conselleira de Política Territorial,
Obras Públicas e Transportes
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 6 de febreiro de 2007 pola que se nomean os membros do xurado dos Premios Eugenio Montero Ríos de Investigación Social, correspondentes aos Premios Galicia de Investigación 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 13/03/2007

A orde da Consellería de Innovación e Industria do 6 de novembro de 2006 (DOG nº 225, do 22 de novembro) convoca os Premios Eugenio Montero Ríos de Investigación Social, correspondentes aos Premios Galicia de Investigación 2006.
Na base sexta do artigo 1 da devandita orde establécese a composición do xurado. Na súa virtude, e de acordo coa proposta das institucións correspondentes, cómpre proceder ao nomeamento dos membros do xurado. Polo que antecede, esta consellería
DISPÓN:
Artigo único.-Nomear membros do xurado dos Premios Eugenio Montero Ríos de Investigación Social, correspondentes aos Premios Galicia de Investigación 2006, as persoas que a seguir se relacionan:
Presidencia:
Salustiano Mato de la Iglesia, director xeral de Investigación, Desenvolvemento e Innovación.
Vogais:
Eloy Miguel Rodríguez Gayán, decano da Facultade de Dereito da Universidade da Coruña, en representación desta universidade.
Antonio López Díaz, decano da Facultade de Dereito da Universidade de Santiago de Compostela, en representación desta universidade.
Xosé Manuel García Vázquez, catedrático do Departamento de Organización de Empresas e Márketing da Universidade de Vigo, en representación desta universidade.
Ramón Maiz Suárez, en representación do Consello da Cultura Galega.
Xulia Guntín Araújo, subdirectora xeral de Xestión do PGIDIT da Dirección Xeral de Investigación, Desenvolvemento e Innovación.
Isabel Cadenas Pérez, xefa do Servizo de Xestión Administrativa e Económica do PGIDIT da Dirección Xeral de Investigación, Desenvolvemento e Innovación.
Secretario:
Antón Fernández Álvarez, xefe do Servizo de Apoio á Innovación Empresarial da Dirección Xeral de Investigación, Desenvolvemento e Innovación, que actuará con voz pero sen voto.
Santiago de Compostela, 6 de febreiro de 2007.
Fernando Xabier Blanco Álvarez
Conselleiro de Innovación e Industria
DECRETO 24/2007, do 8 de febreiro, polo que se aceptan as doazóns de bens culturais feitas pola Asociación de Amigos do Museo Etnolóxico e do Conxunto Histórico de Ribadavia á Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/03/2007

Con data do 30 de novembro de 2006, a Consellería de Cultura e Deporte remitiulle á Consellería de
Economía e Facenda o expediente de doazón de dereitos de reprodución e copia dixital de imaxes fotográficas de titularidade da Asociación de Amigos do Museo Etnolóxico e do Conxunto Histórico de Ribadavia (Ourense).
A Secretaría Xeral e do Patrimonio tramitou o expediente de aceptación, logo dos respectivos informes favorables da Comisión Superior de Valoración de Bens Culturais de Interese para Galicia e da Subdirección Xeral de Protección do Patrimonio Cultural.
De acordo co disposto no artigo 17.1º da Lei 3/1985, do 12 de abril, do patrimonio da Comunidade Autónoma de Galicia e 34.1º do regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día oito de febreiro de dous mil sete,
DISPOÑO:
Artigo 1º
Aceptar nos termos establecidos pola Asociación de Amigos do Museo Etnolóxico e do Conxunto Histórico de Ribadavia (Ourense) as doazóns que a continuación se relacionan:
Tipo de ben: 1.022 fotografías en cor e en branco e negro.
Soporte : copia en CD Rom.
Medidas: varias.
Cronoloxía: finais do século XIX-século XXI.
Propietario: Asociación de Amigos do Museo Etnolóxico e do Conxunto Histórico de Ribadavia.
Artigo 2º
Os bens doados cédense para o seu uso no Museo Etnolóxico de Ribadavia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites para a efectividade deste decreto.
Santiago de Compostela, oito de febreiro de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Resolución do 26 de outubro de 2006, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2007, correspondentes aos concellos das catro provincias da Comunidade Autónoma de Galicia.
CONSELLERÍA DE TRABALLO — III. OUTRAS DISPOSICIÓNS — 15/03/2007

Comunicada polo Concello de Outeiro de Rei a comisión dun erro na transcrición do acordo da Xunta de Goberno Local, con data do 1 de setembro de 2006, no que se fixaban os festivos locais para o exercicio 2007, e realizada -por petición do devandito concello- a oportuna rectificación pola Delegación Provincial da Consellería de Traballo de Lugo, cómpre facer a correspondente corrección na devandita resolución, publicada no DOG número 219, do 14 de novembro de 2006, así:
-No anexo II provincia de Lugo, na páxina 16.703, onde di: «38. Outeiro de Rei: 20 de febreiro, Martes de Entroido; 2 de xullo, Santa Isabel», debe decir: «38. Outeiro de Rei: 20 de febreiro, Martes de Entroido; 9 de xullo, Festividade de Santa Isabel».
ORDE do 16 de febreiro de 2007 pola que se lle autoriza a ampliación dunha unidade de educación especial ao centro privado Divino Maestro de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/03/2007

Examinado o expediente presentado polo centro privado Divino Maestro de Santiago de Compostela
(A Coruña), no cal solicita a ampliación dunha unidade de educación especial no devandito centro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que o remite cos informes correspondentes.
Vistos o Real decreto 1537/2003, do 5 de decembro (BOE do 10 de decembro), polo que se establecen
os requisitos mínimos dos centros que impartan ensinanzas escolares de réxime xeral; o Real decreto 334/1985, do 6 de marzo, de ordenación da educación especial (BOE do 16 de marzo); o Decreto 320/1996, do 26 de xullo (DOG do 6 de agosto), de ordenación da educación de alumnos e alumnas con necesidades educativas especiais; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar a ampliación dunha unidade de educación especial no centro privado Divino Maestro de Santiago de Compostela, segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da inspección educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 16 de febreiro de 2007.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Concello: Santiago de Compostela.
Localidade: Santiago de Compostela.
Enderezo: rúa Doutor Blanco Nájera, nº 2.
Denominación: centro privado Divino Maestro.
Titular: Misioneras del Divino Maestro.
Código do centro: 15015548.
Composición resultante:
Educación infantil: 3 unidades.
Educación primaria: 6 unidades.
Educación secundaria: 4 unidades.
Educación especial: 2 unidades (psíquicos).